Ռուսաստանն առաջարկել է Սիրիայի ժողովուրդների կոնգրեսն անցկացնել Սոչիում: Հաջողության դեպքում դա կարող է դառնալ Պուտինի նախագահության երրորդ շրջանի կարեւորագույն իրադարձություններից մեկը: Սիրիայի քաղաքացիական պատերազմում, ոչ առանց Ռուսաստանի աջակցության, հաղթում է նրա դաշնակիցը, եւ այդ հաղթանակին պետք է հետեւի խնդրի վերջնական կարգավորումը: Բայց ինչո՞ւ չառաջարկել, որ 5 տարուց ավելի ողջ աշխարհը լարվածության մեջ պահած սիրիական խնդրի հանգուցալուծումը կայանա Մոսկվայում` ՌԴ մայրաքաղաքում: Առաջարկելով Սոչին` Պուտինը, արդյոք, չի՞ ցանկանում ընդգծել, որ Սոչին Ռուսաստանի` որպես գերտերության, արտաքին քաղաքականության մեկ ուղղությունն է` հարավայինը: